text: Vigtig kamp for Esbjerg Energy
  24 marts 2015 kl. 15.19
  Ishockeydrengene fra Esbjerg Energy går tirsdag aften på isen for at sikre klubben endnu en sejr i semifinaleserien. Vinder de den kamp, mangler de kun én sejr for at komme i finalen.
  Esbjerg Energy møder tirsdag aften Herning Blue Fox på hjemmebane. Esbjergenserne er efter søndagens sejr på 6-5 på udebane foran i serien med 1-2, hvor i alt fire sejre er adgangsbilletten til finaleserien.
  Efter en svag start på semifinaleserien med et nederlag på hjemmebane til Herning Blue Fox, så er vestjyderne nu kommet foran, og kan tirsdag sætte flueben ud for den tredje af de fire krævede sejre.
  